Diari Oficial de la Generalitat Valenciana


Sumari del DOGV 8860, del 20-07-2020 (2020/5447)

Informació pública de l'aprovació de l'informe ambiental i territorial estratègic de la modificació puntual detallada del Pla general per a canvi d'ús dotacional de dues parcel·les al barri de Sant Antoni.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/5447


Data del document
:   30-06-2020

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual detallada del Pla general per a canvi d'ús dotacional de dues parcel·les al barri de Sant Antoni. [2020/5447]  
La Junta de Govern Local, en sessió celebrada el dia 26 de juny de 2020, va adoptar el següent acord:  
  
«Primer. Concloure que la proposta de modificació puntual detallada del pla general per a canvi d'ús dotacional de dues parcel·les al barri de Sant Antoni no té efectes significatius sobre el medi ambient i el territori, conforme amb els criteris establits en l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
Segon. Emetre un informe ambiental i territorial estratègic favorable en el procediment simplificat de l'avaluació ambiental i territorial estratègica de la modificació puntual detallada del Pla general per a canvi d'ús dotacional de dues parcel·les al barri de Sant Antoni, i designar com a alternativa més idònia en aquesta actuació l'alternativa 1.  
  
  
Tercer. Continuar la tramitació de la modificació referida conforme amb el capítol III del títol III del llibre I de la LOTUP, i la normativa sectorial aplicable, per a la que s'hauran de complir les condicions següents que consten en l'informe transcrit:  
1. S'haurà d'introduir en la proposta de modificació:  
1.a. Justificació que la parcel·la proposada per a zona verda compleix les condicions dimensionals establides en l'apartat 3.2.2.b de l'annex IV de la LOTUP, segons l'informe de la Conselleria d'Urbanisme.  
El document especificarà que la superfície d'increment de zona verda és de 921,80 m² (diferència entre la superfície final de 2.561,20 m² i la superfície inicial de 1.639,40 m²).  
1.b. Justificació de les necessitats educatives i de les parcel·les dotacionals educatives previstes en aquesta zona escolar segons l'apartat 5.2 d'aquest informe, amb la finalitat que la Conselleria obtinga dades més actualitzades respecte a l'informe que va emetre l'any 2009.  
Així mateix, es corregirà un error puntual de superfície en el quadre de l'apartat 1.3 de la memòria de la modificació proposada.  
2. S'hauran de sol·licitar de nou informes sectorials durant el tràmit d'exposició pública a:  
2.1. Conselleria competent en educació, segons l'article 63.7 de la LOTUP.  
2.2. Direcció General d'Aviació Civil.  
3. Amb caràcter previ a l'aprovació del pla es requerirà un dictamen previ del Consell Jurídic Consultiu de la Comunitat Valenciana, d'acord amb l'article 63.5 de la LOTUP, per tractar-se d'una zonificació diferent de zones verdes.  
  
Quart. Notificar a les persones interessades la present resolució i informar-los que no és susceptible de cap recurs per considerar-se acte de tràmit, sense perjudici dels recursos que, si escau, pertoquen en via contenciosa administrativa contra l'acte que aprove l'instrument de planejament corresponent, la qual cosa no obsta perquè puguen utilitzar-se els mitjans de defensa que s'estimen pertinents en dret.  
  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV)».  
  
Elx, 30 de juny de 2020.- La tinenta d'alcalde d'Urbanisme, Territori, Estratègia DUSI i Capitalitat Verda Europea: Ana M. Arabid Mayorga